open-index/open-wikipedia-markdown huggingface dataset:
Kyläkellukka

**Kyläkellukka** (*Geum urbanum*) on lähinnä Euroopassa kasvava, monivuotinen keltakukkainen kasvi. Suomessa laji on tavallinen Etelä-Suomessa.

## Ulkonäkö ja koko

Ruohovartinen kyläkellukka kasvaa 30–70 cm korkeaksi. Varsi on pehmeäkarvainen. Maanrajassa olevien ruusukelehtien lapa on 1–4-parinen, päätölehdykkä on tavallisesti sormihalkoinen ja kolmiliuskainen. Varsilehtien lapa on kolmesorminen tai sormijakoinen sekä kolmiliuskainen. Lehden päättölehdykkä on paljon muita lehdyköitä suurempi. Lehtiruotien tyvellä olevat korvakkeet ovat isoja, lehdykkämäisiä ja isohampaisia. Kalpeankeltaiset kukat ovat 1–2 cm leveitä, pystyjä ja laakeita. Kukat ovat pystyjen haarojen päissä. Viiden keltaisen terälehden välistä pilkistävät teräväkärkiset verholehdet, jotka ovat jo kukintavaiheessa alaspäisiä. Kyläkellukka kukkii kesä-elokuussa. Hedelmistö on lähes pallomainen. Koukkukärkiset pähkylät leviävät takertumalla ihmisiin ja eläimiin.

Kyläkellukka muistuttaa läheisesti suurikokoisempaa ja tanakampaa idänkellukkaa (*G. aleppicum*). Se voi myös risteytyä ojakellukan (*G. rivale*) kanssa lajien yhteisillä kasvupaikoilla.

## Levinneisyys
Kyläkellukkaa tavataan koko Euroopassa lukuun ottamatta Islantia, Fennoskandian keski- ja pohjoisosia sekä Pohjois-Venäjää. Lajia tavataan myös Turkissa, Kaukasuksen alueella sekä satunnaisemmin Pohjois-Afrikassa, Lähi-idässä ja Keski-Aasiassa. Yhdysvalloissa lajilla on muutamia ihmisen mukana tulleita esiintymiä. Suomessa kyläkellukka on yleinen laji Etelä-Suomessa noin Tampereen korkeudelle saakka. Pohjanlahden rannikolla levinneisyysalue ulottuu Vaasaan saakka. Satunnaisia kasvupaikkoja tunnetaan Oulun korkeudelle asti.

## Elinympäristö
Kyläkellukalle tyypillisiä kasvuympäristöjä ovat lehdot, puistot, puutarhat, pientareet ja metsänreunat.

## Käyttö
Kyläkellukan juurakossa on hyväntuoksuisia yhdisteitä, ja se on vanhastaan tunnettu rohtokasvi, jota on käytetty muun muassa ruoansulatushäiriöihin ja ripulin hoitoon. Juuria voi käyttää myös mausteneilikan tapaan juomissa, ruuissa ja säilykkeissä. Tähän viittaa myös lajin ruotsinkielinen nimi, *nejlikrot* ("neilikkajuuri").

## Lähteet
* *Retkeilykasvio*. Toim. Hämet-Ahti, Leena & Suominen, Juha & Ulvinen, Tauno & Uotila, Pertti. Luonnontieteellinen keskusmuseo, Kasvimuseo, Helsinki 1998.
* *Suomen terveyskasvit. Luonnon parantavat yrtit ja niiden salaisuudet*. Toim. Huovinen, Marja-Leena & Kanerva, Kaarina. Oy Valitut Palat – Reader's Digest Ab, Tampere 1982.
* Uusitalo, Anna: *Kylien kaunokit, soiden sarat. Keski-Suomen uhanalaiset kasvit*. Keski-Suomen ympäristökeskus, Jyväskylä 2007.

### Viitteet

## Aiheesta muualla
* Suomen Lajitietokeskus: Kyläkellukka (''Geum urbanum'')
* Kasviatlas 2022: Kyläkellukan levinneisyys Suomessa.
* Luontoportti: Kyläkellukka (''Geum urbanum'')
* Pohjolan kasvien pauloissa: ''Geum urbanum'' - kyläkellukka
* Pohjolan kasvien pauloissa: ''Geum rivale'' x ''urbanum'' - ojakellukka x kyläkellukka
* Pinkka, Lajintuntemuksen oppimisympäristö: Kyläkellukka (''Geum urbanum'')
* ITIS: ''Geum urbanum'' 
* United States Department of Agriculture (USDA): ''Geum urbanum''
Liittoimperfekti

**Liittoimperfekti** on suomen kielen rakenne, ns. verbiliitto, jota – samoin kuin ns. liittopreesensiä – on oppi- ja käsikirjoissa toisinaan pidetty yhtenä suomen kielen verbien aikamuodoista. Vuonna 2004 ilmestynyt *Iso suomen kielioppi* ei enää luokittele liittoimperfektiä aikamuotojen joukkoon.

Liittoimperfekti muodostetaan *olla*-verbin imperfektin persoonamuodosta ja pääverbin VA-partisiipista. Se ilmaisee ns. menneen ajan futuuria eli tapahtumaa, joka sijoittuu puhehetkeen nähden menneeseen aikaan mutta viittaushetkeä myöhemmäksi, siis menneestä ajasta tulevaisuutta kohti katsellen (*Urho Kekkosen syntyessä ei kukaan voinut tietää, että Kainuun pojasta *'oli tuleva** maan valtias).'' Rakenne on tyyliltään vanhahtava, ja samassa tehtävässä voidaan usein käyttää myös [[Konditionaali|konditionaalia]] ''(... että Kainuun pojasta **tulisi** maan valtias).''

Liittoimperfektiksi kutsuttu rakenne on saanut vakiintuneen aikamuodonkaltaisen merkityksensä vanhassa kirjasuomessa, missä se useimmiten esiintyy sivulauseissa, esim. ''hän ymmärsi - - että 7. hywän ja lihawan wuoden peräst, **oli** 7. cowa ja nälkäwuotta'' ***seurawa.*'''

## Lähteet
Miss Van

**Miss Van** (s. 1973 Toulouse, Ranska) on ranskalainen graffititaiteilija, jonka maalaukset esittävät yleensä erilaisia "nukkemaisia" tai pinup-tyylisiä, usein seksikkäitä naishahmoja. Hän aloitti uransa 1990-luvun alkupuolella ja oli vuosikymmenellä yksi Toulousen graffitikulttuurin naisvaikuttajia Fafin ja Mademoiselle Katin ohella. Myöhemmin hän siirtyi Espanjan Barcelonaan. Hänen töitään on kadunvarsien lisäksi nähty useissa näyttelyissä.

## Lähteet

## Aiheesta muualla

* 
* 
* 
*  Kuvia.
Täydelliset miehet

__NOTOC__
**Täydelliset miehet** on suomalaisen Popeda-yhtyeen kahdeksastoista studioalbumi, joka ilmestyi 24. syyskuuta 2008. Suurin osa albumin sävellyksistä on kitaristi Costello Hautamäen käsialaa ja suurimman osan sanoituksista on tehnyt laulaja Pate Mustajärvi. Myös Jonne Aaron ja Popedan entinen jäsen Markku Petander tekivät kumpikin yhdet kappaleet albumille. Albumi myi kultaa muutamassa viikossa ja yhtyeelle myönnettiin kultalevyt tammikuussa 2009.

Levy tuottajana piti olla T.T. Oksalan, mutta sekaannusten vuoksi hän ei ilmestynytkään äänityksiin ja tilalle saatiin hälytettyä Mikko Karmila joka lopulta äänitti ja tuotti levyn. Levyn nimen keksi basisti Jyrki Melartin.

Albumista julkaistiin myös rajoitettu erikoispainos, jossa on mukana Popedan Suomi-ilmiö -keikan (Ratina 9.8.2008) sisältävä DVD.

## Kappaleet

### CD
#  (säv., san. ja sov. Jonne Aaron)
#  (alkup. Piangi con me, säv. Giulio Rapetti, Norman David Shapiro, suom. san. Juha Vainio)
#  (säv. ja sov. Costello Hautamäki, san. Pate Mustajärvi & Hautamäki)
#  (säv., san. ja sov. Markku Petander)
#  (säv. ja sov. Hautamäki, san. Mustajärvi)
#  (Säv. ja sov. Hautamäki, san. Pauli Hanhiniemi)
#  (säv., san. ja sov. Hautamäki)
#  (Säv. ja sov. Hautamäki, san. Mustajärvi)
#  (säv. ja sov. Hautamäki, san. Mustajärvi)
#  (säv. ja sov. Hautamäki, san. Mustajärvi)
#  (säv. ja sov. Jyrki Melartin, san. Mustajärvi)
#  (säv. ja sov. Hautamäki, Mustajärvi, san. Mustajärvi)

### Ratina Live -DVD
# Raakaa voimaa (alkup. Blues Power, säv. ja sov. Clapton-Russell, suom. san. Mustajärvi)
# Matkalla Alabamaan (säv. ja sov: Hautamäki, san. Tapani Mikkonen)
# Sukset (vaikeata tämä hiihtäminen) (säv. ja sov. Hautamäki, san. Mustajärvi & Mika Sundqvist)
# Onhan päivä vielä huomennakin (alkup. Piangi con me, säv. Giulio Rapetti & Norman David Shapiro, suom. san. Vainio)
# Beibi on Y.L.P.E.E. (säv. ja sov. Hautamäki, san. Mustajärvi)
# Aino (säv. ja sov. Hautamäki, san. Mustajärvi)
# Huummetta (säv. ja sov. Ilari Ainiala, san. Ainiala & Mustajärvi)
# Delilah (säv. ja sov. Les Reed & Barry Mason, suom. san. Pertti Reponen)
# Kuutamohullu (säv. ja sov. Hautamäki, san. Mustajärvi)
# Repe ja Lissu (säv. ja sov. Petander, san. Mustajärvi)
# Kersantti Karoliina (säv. ja sov. Hautamäki, san. Sundqvist)
# Kaasua, komisaario Peppone (säv. ja sov. Hautamäki, san. T. Mikkonen)
# Kakskytä centtiä (säv. Olli Lindholm, san. Hanhiniemi, sov. Hautamäki)
# Kuuma kesä (säv. ja sov. Hautamäki, san. Mustajärvi)
# Tango pelargonia (säv., san. ja sov. Kari Kuuva)
# Kun mies unelmoi (säv. ja sov. Hautamäki, san. Hanhiniemi)
# Hän on täällä tänään (säv., san. ja sov. Hannu Nurmio)
# Elämässä pitää olla runkkua (säv. ja san. Juice Leskinen, sov. Anssi Tikanmäki)

## Kokoonpano
* Pate Mustajärvi – laulu
* Costello Hautamäki – kitara, laulu
* Jyrki Melartin – basso
* Iso-Pate Kivinen – kosketinsoittimet
* Lacu Lahtinen – rummut

## Arvostelut
* Soundi: 

## Lähteet
* *Täydelliset miehet* -CD:n (POKOCD 365D) kansilehti

### Viitteet

## Aiheesta muualla
* 
* Albumin esittelysivut 
* Albumi Poko Rekordsin sivuilla
* Poko Rekordsin uutisointi aiheesta
Gearheads

**Gearheads** on Philips Median vuonna 1996 julkaisema PC- ja MAC-peli. Pelissä kaksi pelaajaa lähettää hahmojaan vastakkaisin suuntiin. Tarkoituksena on saada mahdollisimman monta omaa hahmoa siirrettyä vaakasuuntaisesti ruudun toiselle puolelle vastustajan yrittäessä samanaikaisesti estää hahmojen kulkua.

Gearheadsia voi pelata yksin- tai kaksinpelinä ja se on sallittu kaikenikäisille.

## Lähteet
Wacky Wheels

**Wacky Wheels** on Apogee Softwaren vuonna 1994 MS-DOSille julkaisema ajopeli. Peli muistuttaa hieman Super Mario Kartia, mutta mikroautojen sijasta hahmot ajavat ruohonleikkureilla.

Wacky Wheelsissä on kahdeksan pelihahmoa, jotka ovat kaikki eläintarhasta karanneita eläimiä.  Pelissä voi valita yksin- tai kaksinpelin. Moninpeliä voi pelata joko jaetulla ruudulla tai yhdistämällä kaksi tietokonetta sarjakaapelilla tai modeemilla.  

Peliä levitetään shareware-versiona. Kaikki pelin hahmot ja radat saa käyttöönsä maksullisella rekisteröinnillä. Pelissä esiintyy myös Dopefish.

## Lähteet

## Aiheesta muualla
*
Etelä-Ossetian konflikti

**Etelä-Ossetian konflikti** on Georgian ja sen entisen autonomisen alueen Etelä-Ossetian välinen konflikti. Konflikti sai alkunsa vuonna 1989 ja kehittyi sodaksi vuosina 1991–1992. Georgialaisten ja eteläosseettien taisteluiden lopettamiseksi sopivat Georgia ja Venäjän federaatio 1992 siitä, että Venäjä lähettää rauhanturvajoukkoja alueelle. Rauhanturvaajat saivatkin taistelutoiminnan lakkaamaan.

Julistetuista tulitauoista ja rauhan yrityksistä huolimatta konflikti on ratkaisematta. Pieniä aseellisia välikohtauksia tapahtuu ja suuri osa alueesta on Georgian hallituksen kontrollin ulkopuolella. Elokuussa 2008 konflikti johti sotaan.

## Konfliktin alkuperä

Etelä-Ossetian autonominen alue perustettiin 1922 Neuvostoliiton miehitettyä Georgian Šida Kartlin alueelle. Georgialaisilla ja ossetialaisilla ei ole historiallisia konflikteja keskenään, pois lukien vuosien 1918–1920 välinen kausi.

1980-luvun loppupuolella Georgian sosialistisessa liittotasavallassa noussut nationalismi ja maan siirtyminen kohti itsenäisyyttä alkoivat herättää vastustusta Ossetian nationalistisessa organisaatiossa, Ademon Nykhasissa. Organisaatio vaati suurempaa itsenäisyyttä ja lopulta yhdistämistä Venäjälle kuuluvaan Pohjois-Ossetiaan. 10. marraskuuta 1989 Etelä-Ossetian korkein neuvosto hyväksyi päätöksen, jolla Etelä-Ossetia yhdistettäisiin Venäjän sosialistiseen federatiiviseen neuvostotasavaltaan kuuluvaan Pohjois-Ossetian autonomiseen sosialistiseen neuvostotasavaltaan. Päivää myöhemmin Georgian korkein neuvosto kumosi päätöksen. 23. marraskuuta tuhannet georgialaiset nationalistit marssivat Zviad Gamsakhurdian ja muiden opposition johtajien johtamina Etelä-Ossetian pääkaupunkiin Tskhinvaliin pitämään kokousta. Ossetialaiset tukkivat tien ja Puna-armeijan väliintulo esti kahden mielenosoituksen yhteenoton. Puna-armeijan komentajat saivat Georgian mielenosoittajat kääntymään takaisin. Myöhemmissä georgialaisten ja ossetialaisten yhteenotoissa kuitenkin haavoittui useita ihmisiä.

20. syyskuuta 1990 Etelä-Ossetian autonominen alue julistautui itsenäiseksi Etelä-Ossetian demokraattiseksi tasavallaksi ja vetosi Moskovaa tunnustamaan sen Neuvostoliiton itsenäiseksi osaksi. Eteläossetialaiset boikotoivat Georgian korkeimman neuvoston vaaleja 1990 ja pitivät omat vaalinsa 10. joulukuuta. Georgia julisti Etelä-Ossetian vaalit laittomiksi ja päivää myöhemmin mitätöi niiden tulokset ja poisti Etelä-Ossetialta sen autonomisen aseman.

Tskhinvalissa sattui 11. joulukuuta 1990 useita verisiä välikohtauksia ja 12. joulukuuta Georgian hallitus julisti hätätilan Tskhinvalin ja Javan alueille. Georgian poliisi ja kansalliskaarti lähetettiin alueille riisumaan aseistautuneet ossetialaisjoukot aseista.

## Lähteet
Horn (Sveitsi)

**Horn** on kunta Sveitsissä, Thurgaun kantonin Arbonin piirikunnassa (). Kunnan pinta-ala on 1,71 neliökilometriä. Asukkaita siellä on 2&nbsp;548 (1.1.2009). 

Horn on Thurgaun kantonin eksklaavi, sillä se sijaitsee kokonaan erossa varsinaisesta kantonista ja on Sankt Gallenin kantonin ympäröimä. Pohjoisessa kunta rajautuu Bodenjärveen. Hornin naapurikunnat ovat Steinach lännessä, Tübach etelässä ja Goldach idässä.

Kunnan asukkaista roomalais-katolisia on 47 prosenttia, protestantteja 32 % ja loput 21 % ovat muiden uskontojen kannattajia tai uskonnottomia. Hornissa toimii sekä katolinen että evankelinen kirkko. Hornissa on kolme satamaa, joissa on yli 300 venepaikkaa.

Ensimmäinen maininta paikkakunnasta on vuodelta 1155, jolloin paikkakunta tunnettiin nimellä *Horna*.

## Väkiluvun kehitys

Hornin väkiluvun kehitys vuodesta 1850 vuoteen 2009:	 			 

## Lähteet

## Aiheesta muualla

* Kunnan kotisivut 
* Hornin historiaa
Mark Wakefield

**Mark Wakefield** on Taprootin manageri. Hän toimi Linkin Parkin laulajana vuosina 1996–1998. Hän tapasi Mike Shinodan, ja liittyi hänen yhtyeeseensä, jonka nimi oli silloin SuperXero. He muuttivat yhtyeen nimen Xeroksi ja äänittivät demon. Wakefield erosi yhtyeestä, mutta hän on silti kirjoittanut joitain Linkin Parkin debyyttilevyn *[[Hybrid Theory]]* kappaleita, kuten kappaleet "Crawling", "Runaway", "A Place for My Head" ja "Forgotten". Wakefieldin korvasi yhtyeessä Chester Bennington.

Wakefield on tehnyt System of a Downin albumin *[[Toxicity]]* kansikuvan.

## Lähteet
Tony Jay

**Tony Jay** (2. helmikuuta 1933 Lontoo, Englanti – 13. elokuuta 2006) oli englantilainen näyttelijä, joka tunnetaan pitkän uransa aikana parhaiten äänirooleistaan animaatiosarjoissa, elokuvissa ja videopeleissä. Hänen tunnetuin roolinsa on Tuomari Claude Frollon ääni Disneyn elokuvassa Notre Damen kellonsoittaja.

## Filmografia

## Lähteet

## Aiheesta muualla
* 
* NNDB
Psychic World

**Psychic World** (myös nimellä **Psycho World**) on Hertzin kehittämä ja Segan julkaisema tasohyppelypeli, joka on julkaistu vuonna  MSX:lle ja vuonna 1991 Sega Master Systemille sekä Sega Game Gearille.

## Pelaaminen
*Psychic World* on tasohyppelypeli, jossa pelaajalla on käytössään erilaisia aseita ja psyykkisiä taitoja. MSX-version kentät ovat laajoja, kun taas Segan konsoleille julkaistuja versioita on kritisoitu kenttien pienentämisestä. Edes kenttien määrä ei ole sama eri versioissa - MSX-versiossa on kuusi kenttää, kun Master System -versiossa on vastaavasti viisi ja Game Gear -versiossa vain neljä kenttää.

Päähenkilö Lucia työskentelee salaisessa laboratoriossa kun hirviöt pääsevät vapaaksi ja hänen siskonsa Cecille kaapataan. Lucia saa esineen, joka voimistaa hänen psyykkisiä kykyjään otettuaan tehtäväkseen vapauttaa siskonsa.

## Lähteet

## Aiheesta muualla
* 
* [Psychic World (Master System)](https://segaretro.org/Psychic_World_(Master_System)) Sega Retro -sivustolla 
* [Psychic World (Game Gear)](https://segaretro.org/Psychic_World_(Game_Gear)) Sega Retro -sivustolla
Luís Amado

**Luís Filipe Marques Amado** (s. 17. syyskuuta 1953) on portugalilainen sosialistipuolueen poliitikko, joka on toiminut maansa ulko- ja puolustusministerinä.

Amado valmistui Lissabonin teknillisestä yliopistosta. Hän oli vuodet 2005–2006 Portugalin puolustusministerinä. Vuonna 2006 hän siirtyi puolustusministerin paikalta ulkoasiainministeriksi. Tuossa tehtävässä hän toimi kesäkuulle 2011. Amado Euroopan unionin neuvoston puheenjohtaja vuonna 2007.
Mathias Kullström

**Mathias Kullström** (s. 2. tammikuuta 1987 Oravainen) on uransa lopettanut suomalainen jalkapalloilija. Hän oli pelipaikaltaan keskuspuolustaja tai oikea laitapuolustaja.

Kullström siirtyi Vaasan Palloseurasta FF Jaroon kaudeksi 2007. Kullström kävi alkuvuodesta 2009 IFK Mariehamnin testeissä, mutta ei saanut sopimusta ja siirtyi Kakkosessa pelanneeseen Norvalla FF:ään. Yhden kauden jälkeen hän sai tarjouksen siirtyä Australiaan MacArthur Ramsiin. Keväällä 2011 hän palasi Suomeen ja siirtyi Vaasan IFK:n Kakkosessa pelanneeseen joukkueeseen. Keväällä 2013 VIFK ja Jaro pelasi harjoitusottelun, jossa Kullströmilla oli vahva panos VIFK:n voittaessa. Tämän perusteella Veikkausliigan Jaro tarjosi sopimusta hänelle. Seura tarjosi hänelle syksyllä 2013 jatkosopimuksen. Kauden 2014 jälkeen Kullström joutui olkapääleikkaukseen, jonka johdosta hän oli poissa seuraavan kauden ensimmäisistä otteluista.

## Lähteet

## Aiheesta muualla
* Mathias Kullströmin esittely FF Jaron sivuilla 
* Mathias Kullströmin esittely Veikkausliigan sivuilla
* Mathias Kullströmin esittely transfermarktin sivuilla
* Mathias Kullströmin esittely soccerpunterin sivuilla
Aleksandr Avdejev

**Aleksandr Aleksejevitš Avdejev** (; s. 8. syyskuuta 1946 Krementšuk) on venäläinen poliitikko ja diplomaatti. Hän toimii tätä nykyä maansa kulttuuriministerinä, joksi hänet nimitettiin toukokuussa 2008. Avdejev on ennen toiminut muun muassa maansa 1. varaulkoministerinä.

## Lähteet
Kristoffer Weckström

**Kristoffer Weckström** (s. 26. toukokuuta 1983 Maarianhamina) on uransa lopettanut suomalainen jalkapalloilija. Hän oli pelipaikaltaan vasen laitalinkki.

Weckström edusti kasvattajaseuraansa IFK Mariehamnia Veikkausliigassa vuosina 2005–2007. Hän pelasi yhteensä 57 liigaottelua, tehden kolme maalia. Weckström on myös edustanut Englannin Valioliigassa pelannutta Derby Countya. Hän toimii nykyään IFK Mariehamnin fyysisenä valmentajana.

Weckström edusti Suomea kolmesti nuorten maajoukkueessa ja 26 kertaa poikamaajoukkueissa. Hänen nuorempi veljensä, Alexander Weckström on myös pelannut IFK Mariehamnissa.

## Lähteet
Nikolai Anikin

**Nikolai Petrovitš Anikin** (, 25. tammikuuta 1932 Išim, Neuvostoliitto – 14. marraskuuta 2009 Duluth, Minnesota, Yhdysvallat) oli venäläinen maastohiihtäjä, joka kilpaili 1950-luvun lopusta 1960-luvun alkuun. Hän voitti kolme olympiamitalia talviolympialaisissa: Cortina d’Ampezzossa 1956 4×10&nbsp;km viestissä kultaa ja Squaw Valleyssa 1960 sekä 4×10&nbsp;km viestissä että 30&nbsp;km hiihdossa pronssia.

Anikin voitti myös hopeaa 4×10&nbsp;km viestissä hiihdon maailmanmestaruuskilpailuissa 1958.

Anikin hiihti Salpausselän kisoissa vuonna 1957 15 kilometrillä kuudenneksi ja 1961 50 kilometrillä toiseksi.

## Lähteet
Naistenmatka

**Naistenmatka** on Pirkkalan 7. kunnanosa ja kylä. Sen asukasluku oli 800 henkeä vuonna 1997 eli noin 15&nbsp;% Pirkkalan asukkaista. Ensimmäiset rakennukset Naistenmatkan kylällä olivat 1500-luvulla Suupanmäellä. Pirkkalan palvelut alkoivat 1950-luvun alkupuolella keskittyä Naistenmatkan ympäristöön, ja pian alueesta muodostui kunnan keskus (tunnetaan nimellä Suuppa). Kunnantalo valmistui alueelle 1964, koulukeskus 1968–1973, kirjasto 1977 ja terveyskeskus 1986. Naistenmatkan tuntumassa sijaitsee myös Pirkkalan uusi kirkko ja koulukeskuksessa Naistenmatkan koulu, Suupanniityn koulu ja Pirkkalan yhteislukio.

Kuntakeskusta on tarkoitus kehittää lähivuosina – Pirkkalan jotkin palvelut, kuten posti, ovat siirtyneet Tampereen rajalle Partolan kauppakeskittymän alueelle.

Naistenmatkan ja Vähäjärven kaupunginosan erottavan Vähäjärven pintaa nostettiin ja parannettiin 1990-luvun lopulla.

Naistenmatkan nimelle ei ole ilmeistä selitystä. Monet selitystarinoista viittaavat Näsijärven ympäristön asukkaiden Pirkkalan kirkolle suuntaamiin kirkkomatkoihin, mutta selitysmallit vaihtelevat.

## Lähteet
* Jouko Hillukka: Naistenmatka . Pirkkalan historiaa ja kotiseututietoa.
* 

### Viitteet
Dziecinów

**Dziecinów** [] on kylä Sobienie-Jezioryn kunnassa Otwockin piirikunnassa Masovian voivodikunnassa Puolassa. Vuoden 2011 väestönlaskennan mukaan kylässä asui 693 asukasta. Pinta-alaa kylällä on 7,67 neliökilometriä.

Dziecinów sijaitsee lähellä Veiksel-jokea. Kylän alueella risteävät droga wojewódzka -tiet 801, 799 ja 805. Kylässä toimii myös Wisła Dziecinówin urheiluklubi.

Dziecinówin naapurikylät ovat Glinki luoteessa, Piotrowice pohjoisessa, Całowanie koillisessa, Pilawa idässä, Garwolin kaakossa, Radwanków Szlachecki etelässä, Czersk lounaassa ja Kosumce lännessä.

Alle 18-vuotiaat muodostivat vuoden 2011 väestönlaskennassa 20,6 prosenttia kylän väestöstä, työikäiset 60 prosenttia ja eläkeläiset 19,3 prosenttia. Dziecinówin kylän väkiluku oli tuolloin 11 prosenttia Sobienie-Jezioryn kunnan asukkaista. 

Vuosina 1975–1998 Dziecinów oli osa Siedlcen voivodikuntaa.

## Lähteet

## Aiheesta muualla

*www.dziecinow.pl
Tokina

**Tokina** on japanilainen objektiivien ja valvontakameroiden valmistaja. Ryhmä Nikonin insinöörejä perusti Tokinan valmistamaan laadukkaita zoom-objektiiveja. 1970-luvun alussa he alkoivat myydä objektiivejä omana tuotemerkkinään. Kenko-Tokina objektiiveja valmistetaan tällä hetkellä seuraaville järjestelmäkameramerkeille: Canon, Nikon, Micro Four Thirds (Olympus ja Panasonic), Sony. Lasimateriaalin yrityksen objektiiveihin valmistaa maailman suurien optisten lasien valmistaja Hoya.

Vuosina 2004–2006 Tokina teki yhteistyötä Pentaxin kanssa, minkä tuloksena syntyi uusia objektiiveja, esimerkiksi 10–17/3.5-4.5 kalansilmä, 12-24/4, 16-50/2.8 ja 50-135/2.8. Objektiivien optinen suunnittelu on yhteinen hanke, mutta objektiivit valmistetaan eri tehtaissa, erilaisin rungoin ja viimeistelyin mm. linssipäällysteiden osalta.

## Lähteet

## Aiheesta muualla

* Tokina
Pekingin ampumarata

**Pekingin ampumarata** (eng. *Beijing Shooting Range Hall*) on vuoden 2008 kesäolympialaisissa ja paralympialaisissa käytettävä ampumarata Pekingissä. Areenalla kilpaillaan 10-, 25- ja 50-metrin matkoilla, sekä siellä jaetaan ensimmäiset Pekingin olympialaisten mitalit. Mitalit menevät naisten 10 metrin ilmakiväärin mitalisteille.

Rakennustyöt aloitettiin 13. heinäkuuta 2004 ja areena oli valmis 28. heinäkuuta 2007. Areenalla käytiin "kenraaliharjoituksena" ISSF:n maailmancupin osakilpailu 12.–20. huhtikuuta 2008. Kilpailua käytiin kaikissa luokissa, kiväärissä, pistoolissa ja haulikossa. Se oli lisäksi ensimmäinen kerta, kun kisojat järjestettiin Pekingissä (muut Kiinalaiset paikat Shanghai 2002 ja Guangzhou 2006)

Ampumaradalla on yhteensä paikkoja 8&nbsp;600, jotka koostuvat 2&nbsp;170 vakituisesta ja 6&nbsp;430 lisättävästä paikasta, joista voi olla enintään peruskilpailuradalla 6&nbsp;100 paikkaa ja finaaliradalla 2&nbsp;500 paikkaa. 

## Lähteet
*
Hasselblad

**Hasselblad** on ruotsalainen valokuvausalan yhtiö. Vuonna 1841 nimellä F. W. Hasselblad & Co perustettu sekalaista tavaraa maahantuova yritys perusti valokuvauksen suosion kasvaessa kameroita myyvän osaston. Kun toiminta laajeni valokuvausalaa varten perustettiin 1909 itsenäinen yritys Hasselblads Fotografiska AB.

Nimen nosti maailmanmaineeseen Victor Hasselblad (1906–1978). Hän otti isänsä jälkeen haltuunsa sekä tukkuliikkeen että valokuva-alan tytäryhtiön. Hän oli isoisänsä vaikutuksesta kiinnostunut valokuvauksesta ja kuvasi lintuja. Hän perusti 1937 Göteborgiin kameraliikkeen Victors Foto, jossa hän aloitti projektorien ja kameratarvikkeiden valmistuksen.

Kun toista maailmansotaa käytiin Ruotsin ympärillä, Ruotsin ilmavoimat tilasi silloin jo nimekkäältä Hasselbladilta ilmakuvauskameroita. Myös maavoimat tilasi häneltä kameroita, ja Hasselblad toimitti Ruotsin puolustusvoimille yhteensä 342 kameraa. Kameroita valmistava yritys toimi nimellä Ross AB, mutta pian nimeksi tuli Victor Hasselblad AB. Yritys valmisti kelloja ja Saabille hammaspyöriä, kun niitä ei sodan vuoksi voinut tuoda ulkomailta, mutta koko ajan oli haaveena siviilikameran valmistus.

Vihdoin 1948 esiteltiin yrityksen peiliheijastuskamera kuvakokona 6&nbsp;×&nbsp;6&nbsp;cm, Hasselblad 1600F. Objektiivit kameraan valmistettiin Rochesterissa. 1957 julkistettiin Hasselblad 500C, joka sai suosiota erityisesti ammattivalokuvaajien keskuudessa.

Yrityksen uusin digitaalijärjestelmäkamera on Hasselblad H4D-60, jossa on 40,2&nbsp;×&nbsp;53,7&nbsp;mm:n, 60 megapikselin CCD-sensori.

Varsinkin Gemini-lentojen alkuaikoina, Kuussa otetut ja suuri osa avaruudessa (kiertoradalla) kuvatuista valokuvista on otettu Hasselbladin kameroilla. Hasselblad on NASA:n ja osittain myös ESA:n suurimpia yhteistyökumppaneita.

Yrityksen vaihtuvien omistusten aikana sillä alkoi alamäki, eikä se päässyt kunnolla mukaan digiaikaan.

Hasselbladin edustajana monissa Aasian maissa ollut Shriro Group osti tammikuussa 2003 yrityksestä enemmistöosuuden. Elokuussa 2004 Hasselblad osti tanskalaisen yrityksen Imacon A/S, ja yritykset sulautettiin yhteen ja nimeksi tuli Hasselblad Imacon. Omistaja on edelleen Shriro ruotsalaisen holdingyhtiönsä Shriro Swedenin kautta. Sen jälkeen se on keskittynyt kalliiden ammattilaistason digikameroiden valmistukseen.

## Lähteet

## Aiheesta muualla
Potin satama

**Potin satama** () on tärkeä satama Mustanmeren itärannikolla Rioni-joen suulla Potin kaupungissa Georgiassa. Sen UN/LOCODE on GEPTI.

Potin satama on risteyskohta Transkaukasian käytävän eli TRACECAn varrella. Se on monikansallinen projekti, joka kulkee Taškentista Ašgabatin, Türkmenbaşyn, Bakun ja Potin kautta Constanțan satamaan Romaniassa ja Varnan satamaan Bulgariassa. Se liittää siten Keski-Aasian sisämaavaltiot ja Kaukasuksen alueen Itä-Eurooppaan.

Potin ohella Georgian toinen merkittävä satama on Batumin satama.

## Historia

Sataman rakentaminen Potiin aloitettiin pian sen jälkeen, kun Venäjän keisarikunta oli valloittanut paikan osmaneilta vuonna 1828. Vuonna 1858 Potille annettiin satamakaupungin asema, mutta vasta vuonna 1899 Potin pormestarin Niko Nikoladzen suojeluksessa rakennustyöt kiihtyivät, ja satama valmistui pääosin vuonna 1907. Kun Georgia julistautui itsenäiseksi Saksan tuella vuonna 1918, yhteistyösopimus maiden välille solmittiin juuri Potissa. Brest-Litovskin rauhan jälkeen saksalaiset joukot saapuivat Potin satamaan 15. maaliskuuta 1918 ja kaupunki toimi saksalaisten tukialueena joukkojen kuljettamiseksi muualle Georgiaan. Saksan antauduttua ensimmäisessä maailmansodassa Potiin ja Georgiaan saapuivat brittiläiset joukot.

Satama on sen jälkeen rakennettu uudelleen useita kertoja, viimeksi Alankomaiden valtion ja Euroopan unionin tuella.

Huhtikuussa 2008 Georgia myi 51 prosenttia Potin satama-alueesta Arabiemiirikuntien Ras Al Khaimahin emiraatin investointiviranomaiselle. Sopimuksen tarkoitus on kehittää alueelle vapaatalousalue (FEZ) 49 vuoden sopimuksella ja ottaa käyttöön uusi satamaterminaali. Suunnitelman toteutuksen avasi virallisesti Georgian presidentti Mikheil Saakašvili 15. huhtikuuta 2008.

8. elokuuta 2008 Venäjä pommitti Potin satamaa Etelä-Ossetian konfliktin kärjistyttyä. Georgian hallituksen lausunnon mukaan satama "tuhoutui täysin". Myöhemmin tarkennetuin tiedoin Venäjän ilmavoimat pommittivat Potin satamaa kahdesti: 9. elokuuta kello 00:12 upottaen merikartoitusaluksen ja kaupunkia 01:00. Sataman yhteydessä toimii myös Potin laivastoasema, jonka venäläiset joukot valloittivat elokuussa 2008. Laivastoasemalla tuhottiin sotilaskäyttöinen tutka ja rakennuksia.

Potin laivastoasema ja Potin satama olivat päiviä Venäjän federaation asevoimien hallussa 2008. Kuitenkaan Georgian transitoöljynvienti sataman kautta ei estynyt. Joukot tuhosivat sotilaallisia kohteita Potin laivastoasemalla sekä rannikkovartioston aluksia.

## Lähteet

## Aiheesta muualla
*Poti Sea Port chart .
Pyhäjärven saha

**Pyhäjärven Saha** (*Partolan Ångsåg och Kvarn*) on Pirkkalassa vuosina 1887–1955 toiminut sahalaitos. Se työllisti parhaimillaan liki 170 henkilöä. Saha tuotti lankkua, lautoja, paneeleita, piirua, listoja ja sen puusepänverstas ikkunoita ja kiintokalusteita. Kiintokalusteet verstas Tampereelle Tuulensuun taloon ja Hotelli Tammeriin toimitettiin juuri tämän sahan puusepänverstaalta. Purkutyöt alueella aloitettiin 2008.

## Historia
Sahan perusti Elieser Johansson Pyhäjärven rannalle Partolaan 1880-luvun loppupuolella nimellä Pyhäjärven Höyrysaha. 1891 se paloi ja ajautui lopulta konkurssiin. Seuraavien vuosien aikana omistaja vaihtui useasti, kunnes Alfred Selin osti laitoksen 1905. Vuonna 1912 yritys muutettiin osakeyhtiöksi nimellä Pyhäjärven saha osakeyhtiö, ja pian työntekijämäärä nousi yli viidenkymmenen. Vuonna 1924 tulipalossa tuhoutuivat kuivaamo, varastorakennus ja työväen asuinrakennus. 40 ihmistä ja kodittomaksi ja yksi kuoli. Seuraavana vuonna sahan työntekijät aloittivat lakon, joka päättyi vasta huhtikuussa 1926. 1930-luvulla alkanut taloudellinen syöksykierre pienensi huomattavasti työntekijämäärää ja johti useisiin omistajanvaihdoksiin. Enimmillään työntekijöitä oli 168. Rauma Oy:n ja Raahe Oy:n yhdistyessä 1942 saha sulautettiin yritykseen. Sodan jälkeen toiminta alkoi katkonaisesti, mutta aika oli jo ajanut pienten sisämaan sahojen ohi. Lopullisesti toiminta päättyi 1955, jonka jälkeen Pirve Oy aloitti virvoitusjuomien pullottamisen tehtaan konttorirakennuksessa. Sahan rakennukset jäivät kuitenkin pian tyhjilleen.

Sahalaitoksen ympärille kasvoi nopeasti aktiivinen asuinympäristö. Työntekijät asuivat Vähämäen rinteellä nykyisen Naistenmatkantien varrella, Pakkalankulmalla tai sahan rakennuttamissa vuokrataloissa Partolassa. Sahan välittömässä läheisyydessä oli kaksi kauppaa ja ruokala-kahvila.

## Lähteet
* Hillukka, Jouko: "Pyhäjärven saha" kirjasta *Pitkin poikin Pirkkalaa*, s. 192–196.

### Viitteet
Roetgen

**Roetgen** [] on kunta Saksassa Nordrhein-Westfalenin osavaltion Aachenin piirikunnassa lähellä Belgian rajaa. Kunta kuuluu Kölnin hallintopiiriin. Vuoden 2022 lopussa Roetgenissa oli 8&nbsp;727 asukasta ja väestötiheys oli 224 as./km². Kunnan pinta-ala on 39,03 km². Roetgenin pormestari on Jorma Klauss.

Roetgen muodostuu seuraavista osista (): Roetgen, Rott ja Mulartshütte.

Roetgenin naapurikunnat ja -kaupungit ovat Aachen luoteessa, Stolberg koillisessa, Simmerath kaakossa sekä Belgialle kuuluvat Eupen ja Raeren lounaassa. Roetgenista on matkaa Simmerathiin noin 10 kilometriä, Monschauhun 15 km ja Aacheniin 17 km. Lähimmät lentokentät sijaitsevat noin 60 km:n päässä Liègessä ja Alankomaiden Maastrichtissa sekä noin 90 km:n päässä sijaitsee Kölnin–Bonnin lentoasema.

Kunnassa toimii yksi kunnallinen peruskoulu () sekä kuusi päiväkotia. Roetgenin alueella sijaitsee kaksi katolista ja yksi evankelinen kirkko.

Roetgenin yhteistyökaupunkeja ovat Wervicq-Sud Ranskassa (vuodesta 1967) ja Neumark Saksin osavaltiossa (vuodesta 1990).

## Kuuluisia asukkaita

* Wilhelm Rombach (s. 20. heinäkuuta 1884; k. 18. syyskuuta 1973), Regierungspräsident ja Aachenin ylipormesteri
* Mathias Wilms (s. 11. maaliskuuta 1893; k. 28. syyskuuta 1978), poliitikko
* Hubert vom Venn (s. 1953), kabaretisti ja kirjoittaja

## Lähteet

## Aiheesta muualla

*Viralliset kotisivut
Jyrki Haapala

**Jyrki Haapala** on suomalainen tanssitaiteilija. Hän on valmistunut tanssitaiteen maisteriksi Teatterikorkeakoulusta ja opiskellut ja työskennellyt ulkomailla ja Suomessa. Haapala on muun muassa tanssinut Belgiassa koreografi Anne Teresa De Keersmaekerin johtamassa X-Group-ryhmässä. Koreografina Haapala on tehnyt useita teoksia, joita on esitetty suomalaisilla kulttuurifestivaaleilla ja näyttämöillä, kuten Zodiak – Uuden tanssin keskuksessa, Helsingin juhlaviikoilla ja Pyhäjärven Täydenkuun tansseilla sekä Buenos Airesin nykytanssifestivaaleilla Argentiinassa.

## Ura

Haapala on opiskellut Teatterikorkeakoulun lisäksi Western Australian Academy of Performing Arts'ssa ja Edith Cowan Universityssa Australiassa. Hän on työskennellyt tanssijana, koreografina ja tanssinopettajana Suomessa, Portugalissa, Hollannissa ja Belgiassa. Belgiassa Haapala tanssi Anne Teresa De Keersmaekerin johtamassa X-Groupissa, jossa tanssitaiteilijat eri maista työskentelivät yhdessä etsien uusia työvälineitä tanssijan ja koreografin työhön. Siellä hän työskenteli yhdessä muun muassa argentiinalaisen Gustavo Lesgartin ja brittiläisen Akram Khanin kanssa. Haapala toimi tanssijana myös belgialaisessa, Maria Clara Villa Lobosin johtamassa XL Production -tanssiryhmässä. Haapala on myös toiminut tanssijana muun muassa koreografien Kirsi Monni, Minna Tuovinen, Martin Heslop ja Arja Tiili teoksissa. 

2004–2012 Jyrki Haapala toimi koulutuksen johtajana kansainvälisessä ammattitanssijan koulutusohjelmassa Pohjois-Karjalan ammattiopistossa Outokummussa. Hän oli myös Indie Art Factoryn perustajajäsen. Suomen Kulttuurirahasto tuki kolmen vuoden taiteilija-apurahalla Haapalan alkua koreografin työssä. Haapala on kehittänyt ja johtanut Karelia European Neighborhood and Partnership Instrument, cross border cooperation (ENPI CBC) rahoittamia hankkeita Karjalan tasavallassa, Venäjällä vuosien 2006–2013 välillä. 

Tanssijan ja koreografin työn ohella Jyrki Haapala toimii myös elokuvantekijänä. Hän on käsikirjoittanut ja ohjannut maailman ensimmäisistä karjalankielisistä elokuvista koostuvan elokuvatrilogian Dorogu – Karjalan mystisillä poluilla.

## Lähteet

## Aiheesta muualla
* Jyrki Haapala Suomalaisen tanssin tietokannassa
Selfkant

**Selfkant** () on Kölnin hallintopiiriin kuuluva kunta Saksassa Nordrhein-Westfalenin osavaltion Heinsbergin piirikunnassa. Kunnan asukasluku oli 10&nbsp;557 vuoden 2022 lopussa ja pinta-ala 42,09&nbsp;km². Selfkantin pormestari on Norbert Reyans.

Selfkant muodostuu seuraavista osista (): Großwehrhagen, Havert, Heilder, Hillensberg, Höngen, Isenbruch, Kleinwehrhagen, Millen, Saeffelen, Schalbruch, Stein, Süsterseel, Tüddern, Wehr, Millen-Bruch ja Dieck.

Selfkantin naapurikunnat ja -kaupungit ovat Gangelt, Waldfeucht ja Heinsberg idässä sekä Alankomaille kuuluvat Echt-Susteren pohjoisessa, Sittard-Geleen lännessä, Schinnen lounaassa sekä Onderbanken etelässä. Kunnalla on rajaa Alankomaiden kanssa 27 kilometriä ja muiden Saksan kuntien kanssa yhteensä kuusi kilometriä.

Kunnassa toimii neljä peruskoulua (), yksi Hauptschule, yksi Realschule sekä kaksi kunnallista ja kolme kirkollista päiväkotia.

Selfkantin yhteistyökaupunkeja ovat List Schleswig-Holsteinin osavaltiossa, Görlitz Saksin osavaltiossa ja Oberstdorf Baijerin osavaltiossa. Kuntia yhdistää niiden sijainti Saksan äärimmäisissä pisteissä.

## Kuuluisia asukkaita
* Funny van Dannen (s. 1958), laulaja, lauluntekijä, kirjailija ja maalari
* Josef Dreißen (1910–1984), monsignore ja professori
* José Flume (s. 1958), kirjailija ja valmentaja
* Wilhelm Cleven (1893–1983), Kölnin vihkipiispa

## Lähteet

## Aiheesta muualla

* Kaupungin verkkosivusto 
* Selfkant online
Ammunta kesäolympialaisissa 2008 – naisten 10 metrin ilmakivääri

**Naisten 10 m ilmakivääri** ammuttiin 9. elokuuta Pekingin ampumaradalla. Lajissa jaettiin kisojen ensimmäiset mitalit. 

Kilpailuun suosikkina lähti puolustava olympiavoittaja ja maailmanmestari Kiinan Du Li. Hän oli voittanut olympiadin aikana lajissa lisäksi 8 maailmancupin osakilpailua. Peruskilpailun jälkeen johdossa oli kuitenkin Ateenan olympialaisten pronssimitalisti Tšekin Kateřina Emmons, joka ampui ME:n ja OE:n, täydet 400 pistettä. Tulos oli ammuttu maailmassa 13 kertaa aikaisemminkin, mutta Emmons oli ensimmäinen joka pystyi siihen olympialaisissa.  Du oli Venäjän Ljubov Galkinan ja Kroatian Snježana Pejčićin kanssa jaetulla toisella sijalle pisteen päässä Emmonsista.

Finaalissa Du ei ampunut omalla huipputasollaan ja putosi lopulta viidenneksi. Emmons kesti johdosta lähtimisen paineet ja voitti kullan 1,4 pisteen erolla ennen Galkinaa. Pejčić nappasi Kroatian historian ensimmäisen ammunnan olympiamitalin sijoittumalla kolmanneksi.

## Aikataulu

Suluissa Suomen aika (EEST)

## Ennätykset

Ennen olympialaisten alkua voimassa olleet maailman- ja olympiaennätykset:

* Peruskilpailuennätykset

* Finaaliennätykset

## Peruskilpailu

## Finaali

## Lähteet
*
*
Vladimir Boldyrev

**Vladimir Anatoljevitš Boldyrev** (, s. 5. tammikuuta 1949 Krasnojarskij hutor, Urjupisnkin piiri, Volgogradin alue, Neuvostoliitto) on ollut Venäjän federaation asevoimien armeijakenraali 12. joulukuuta 2003 alkaen ja maavoimien komentaja 1. elokuuta 2008 alkaen. Aikaisemmin hän oli Pohjois-Kaukasian sotilaspiirin komentaja kesäkuusta 2004 elokuuhun 2008.

Vladimir Boldyrev määrättiin Venäjän–Georgian sodassa vuonna 2008 taisteluja eteläosseettien tukena käyneiden venäläisjoukkojen operatiivisen esikunnan komentajaksi.

## Lähteet
Vazianin sotilaslentoasema

**Vazianin sotilaslentoasema** on perustettu jo Neuvostoliiton aikana. Se on Georgian ilmavoimien sotilaslentoasema noin 25 kilometrin päässä Tbilisistä ja alueeseen liittyy myös muussä käytössä oleva sotilastukikohta, jossa on järjestetty osana Yhdysvaltain kanssa harjoitettavaa koulutuksellista yhteistyötä myös sotaharjoituksia, kuten viimeksi Immediate Response 2008, johon osallistui georgialaisten ohella armenialaisia ja ukrainalaisia joukkoja. 

## Muuta
Venäjän federaation ilmavoimat pommittivat 8. elokuuta 2008 kenttää osana Etelä-Ossetiassa käytäviä taisteluita.

## Lähteet

## Aiheesta muualla

*http://worldaerodata.com/wad.cgi?runway=GG0001132
Itsenäisten valtioiden yhteisön rauhanturvajoukot

**Itsenäisten valtioiden yhteisön rauhanturvajoukot** () ovat Itsenäisten valtioiden yhteisön jäsenvaltioiden järjestämiä rauhanturvajoukkoja, jotka perustettiin 1994 turvaamaan rauhaa. Joukot voivat toimia Naton tapaan myös Yhdistyneiden kansakuntien turvallisuusneuvoston mandaatilla. Käytännössä rauhanturvajoukot ovat Venäjän federaation asevoimien lähettämiä joukkoja.

Itsenäisten valtioiden yhteisön rauhanturvajoukkoja on käytetty mm. Georgiassa Etelä-Ossetiassa ja Abhasiassa, jossa ovat toimineet samanaikaisesti Yhdistyneiden kansakuntien oman suoran tarkkailuoperaation, UNOMIG:n, kanssa vuodesta 1994, mutta Georgian ruusuvallankumous, joka muutti Georgian ulkopolitiikan voimakkan Nato-suuntaiseksi, johti siihen, että käytännössä joukoista tuli abhaasien ja eteläosseettien tuki Georgian hallituksen yhdenmukaistamistoimia vastaan, jolloin rauhanturvaajista tuli konfliktin osapuolia.

## Aiheesta muualla
* NATO: Korkelia (pdf) 
* ISS: Russia's Peacekeeping
Flashpoint (albumi)

**Flashpoint** on The Rolling Stones -yhtyeen huhtikuussa 1991 julkaistu livealbumi. Se sisältää materiaalia yhtyeen vuosien 1989 ja 1990 Steel Wheels/Urban Jungle -kiertueelta sekä myös kaksi uutta vuonna 1991 äänitettyä studiokappaletta: ”Highwire” ja ”Sex Drive”.

Eric Clapton vierailee albumilla soittaen kitaraa kappaleessa ”Little Red Rooster”.

Persianlahden sotaa käsitellyt kappale ”Highwire” julkaistiin singlenä, ja se nousi listoille sekä Yhdysvalloissa että Britanniassa.

## Kappaleet
*Kaikki kappaleet kirjoittaneet Mick Jagger ja Keith Richards, ellei toisin mainita.
#  
#  
#  
#  
#  
#  
#  
#  
#  
# 
#  
#  
#  
#  
#  
#  
# 

## Kokoonpano
### The Rolling Stones
* Mick Jagger &ndash; laulu, huuliharppu 
* Keith Richards &ndash; kitara, tasutalaulu
* Ron Wood &ndash; kitara
* Bill Wyman &ndash; basso 
* Charlie Watts &ndash; rummut
### Vierailijat
* Chuck Leavell &ndash; kosketinsoittimet
* Matt Clifford &ndash; kosketinsoittimet, ranskantorvi 
* Lisa Fischer &ndash; taustalaulu
* Bernard Fowler &ndash; taustalaulu
* Cindy Mizelle &ndash; taustalaulu 
* The Uptown Horns &ndash; vaskipuhaltimet 
* The Kick Horns &ndash; vaskipuhaltimet kappaleessa "Rock and a Hard Place" 
* Eric Clapton &ndash; kitara kappaleessa "Little Red Rooster" 
* Tessa Niles &ndash; taustalaulu kappaleessa "Sex Drive" 
* Katie Kisson &ndash; taustalaulu kappaleessa "Sex Drive"

## Arvostelut
*Allmusic () 
*Rolling Stone () 

## Lähteet
BM-21

**BM-21 Grad** (БМ-21 "Град", ) on alun perin neuvostovalmisteinen 122 mm raketinheitin, joka Suomen puolustusvoimissa tunnetaan nimellä **122 RAKH 76**. Se tuli käyttöön 1963 ja korvasi toisen maailmansodan jälkeisen 140 mm:n BM-14 "Katjušan". Neuvostovalmisteisessa versiossa on useimmin kuusipyöräiselle Ural-375D-kuorma-autoalustalle  sijoitettu 40-putkinen raketinheitin.

## Katso myös
*Katjuša (ase)
*RM-70

## Aiheesta muualla

* globalsecurity.org
Jacob Wallenberg

**Jacob Wallenberg** voi viitata ainakin seuraaviin henkilöihin:
*Jacob Wallenberg (1746–1778), ruotsalainen kirjailija
*Jaakko Wallenberg (1756–1798), suomalainen herätysliikkeen johtaja
*Jacob Wallenberg (s. 1956), ruotsalainen yritysjohtaja.
Richard Marsh

**Richard Marsh** (1857–1915) oli brittiläisen kirjailijan **Richard Bernard Heldmannin** käyttämä nimimerkki. Marsh tunnetaan parhaiten yliluonnollisesta jännitysromaanistaan *Pyhä kuoriainen* (1897), joka ilmestyi samana vuonna kuin Bram Stokerin *[[Dracula (romaani)|Dracula]]* ja josta tuli sen tavoin hyvin suosittu. Romaani pysyi painossa vuoteen 1960 saakka ja julkaistiin uudelleen vuosina 2004 ja 2007.

## Suomennettuja teoksia

*  

*
Kullankylä

**Kullankylä** myös *Kulla*, *Kullaankylä*, , ) oli kylä läntisellä Inkerinmaalla Kullanjoen varressa. Se sijaitsi 20 kilometriä Narvasta pohjoiseen. Kylän asukkaina oli inkerinsuomalaisia 1940-luvulle asti.

Kylä mainitaan ensimmäisen kerran 1600-luvulla Laukaan- ja Lovatjokien välissä sijainneessa Novgorodin Šelonin viidenneksessä. Kylä ei siis kuulunut Vatjan viidennekseen, johon muu Inkerinmaa kuului. Asukkaina oli tuolloin vatjalaisia ja inkeroisia. Kylä sai luultavasti nykyisen nimensä Stolbovan rauhan jälkeen vuonna 1617, jolloin alueelle muutti luterilaista väestöä Suomesta. Suureen-Narvusiin eli Kosemkinaan rakennettiin kirkko vuonna 1640 ja Kullankylä kuului siten Narvusi-Kosemkinan pitäjään, joka oli osa Narvan seurakuntaa vuoteen 1917 asti. 

Perimätiedon mukaan kylän nimi juontuu siitä, että aikoinaan kaksi äveriästä asukasta väitteli, kumpi heistä on rikkaampi ja päättivät kylvää kultarahoja, toinen joen oikealle, toinen sen vasemmalle puolelle.

## Kylä jakaantuu kahtia ja tuhoutuu

Vuonna 1920 solmitun Tarton rauhan seurauksena kylä jakaantui kahtia, koska Kullajoesta tuli Viron ja Neuvosto-Venäjän rajajoki. Vuonna 1926 kylässä oli 29 taloa ja 94 asukasta, joista 82 oli inkeriläisiä. Venäjän puoleinen osa kylästä kuihtui, koska asukkaita siirrettiin kauemmaksi rajasta. Näin syntyivät 1920-luvulla kaksi kylää Risukylä ja Muntinruhka Rosonajoen varteen. Vähitellen itäinen osa katosi kokonaan 1930-luvulla, kun kuusi perhettä lähetettiin Siperiaan. Loput asukkaista siirrettiin Suureen Narvusiin, jonne myös paremmat asuinrakennukset purkamalla siirrettiin. 

Viron puoleinen osa kylästä kuului Viron Inkeriin. Läheiseen Kallivieriin rakennettiin kirkko vuonna 1920, ja Kullankylä kuului tähän seurakuntaan. Vuonna 1930 kylässä sijaitsi koulu ja 32 asuinrakennusta. Kylästä tuli eräänlainen Neuvostoliiton inkeriläisvainojen muistomerkki, ja piikkilangalla kahtia jaettu kylä tuli tunnetuksi muun muassa Saima Harmajan runoteoksessa *Inkerinmaan rajalla*. Toisen maailmansodan aikana väestö evakuoitui Suomeen ja osa Ruotsiin. Viron puoleinen osa Kullankylää poltettiin saksalaisten joukkojen vetäytymisen yhteydessä, eivätkä asukkaat palanneet sinne takaisin sodan päätyttyä. Paikka on nykyisin autio.

## Kuuluisia kullankyläläisiä
* Leander Reijo, Inkerin kuningas
* Johannes Angere, dosentti ja Ruotsin inkeriläissuomalainen kirjailija

## Katso myös
* Vaitolahti, Petsamon kahtiajaettu kylä 1920- ja 1930-luvuilla

## Lähteet
Jack Thompson

**John Bruce ”Jack” Thompson** (s. 25. heinäkuuta 1951) on yhdysvaltalainen aktivisti ja entinen asianajaja, joka asuu Coral Gablesissa, Floridassa. Thompson, joka on julistanut itsensä kristilliseksi konservatiiviksi,, on tunnettu julkisesta puolustuksestaan konservatiivisia kristillisiä moraalistandardeja kohtaan. Hän on myös puhunut monia videopelejä, kuten *[[Grand Theft Auto (pelisarja)|Grand Theft Autoa]]* ja *[[Canis Canem Edit|Bullya]]* vastaan. Hän on lisäksi puhunut myöskin rap-musiikkia ja radiopersoona Howard Sternia vastaan. Hän menetti asianajajan lupansa 25. syyskuuta 2008. Hän on yrittänyt saada käyttöön monta videopelejä rajoittavaa lakia mutta yhtäkään niistä ei tullut käyttöön koska ne todettiin Yhdysvaltain perustuslain ensimmäisen lisäyksen vastaisiksi.

## Lähteet
Puhelinverkko

Perinteinen** puhelinverkko** (*public switched telephone network - PSTN*) muodostuu useista piirikytkentäisistä puhelinverkoista ympäri maailmaa. Alun perin järjestelmä muodostui analogisesta verkosta, jossa käsivälitteisesti ohjattiin keskuksien kautta puheluita tilaajien välillä. Nykyään verkon toiminnot on pääasiallisesti digitalisoitu ja automatisoitu.

Puhelinverkkojen toiminta on hyvin pitkälle säädeltyä ja standardisoitua. Tätä toimintaa ohjaavat Kansainvälinen televiestintäliitto ITU ja paikalliset regulaattorit, Suomessa Viestintävirasto.

## Historia

Ensimmäiset puhelinverkot muodostuivat puhelinlaitteiden välille vedetyistä johtimista. Puhelinverkkojen käyttö oli tällöin kuitenkin vielä varsin rajattua. Ajan myötä puhelimet yhdistettiin alueellisiin puhelinkeskuksiin ja keskuksia kytkettiin toisiinsa. Ajan mittaan järjestelmä kattoi kokonaisia kaupunkeja, maita ja maanosia. Ensimmäisiä automatisoinnin vaiheita oli puhelimen lähettämä pulssivalinta; katkomalla linjalla kulkevaa taajuutta laite kertoi keskukselle valittavan numeron. Tietotekniikan kehityksen myötä tietokoneet valjastettiin ohjaamaan puheluliikennettä, mikä johti siirtymiseen pois sähkömekaanisesta relekytkentäisestä välityksestä täysin digitaalisiin keskuksiin. 

Suomessa tätä kehitystä luotsasi 1970-luvulla eteenpäin tuolloisen Televan Keijo Olkkola, jonka menestystarinaksi muodostui Euroopassa ensimmäinen täysin digitaalinen puhelinkeskus DX200.

## Toimintatapa

Puhelinverkon toiminta rakentuu yksinkertaisimmillaan päätelaitteesta (puhelin), joka on yhdistetty johtimella tilaajaverkon kautta puhelinkeskukseen, josta liikenne ohjataan haluttuun pisteeseen.
Puheluliikennettä keskusten välillä ohjataan tavallisesti SS7-protokollan avulla.

Käytännössä nykyaikaisessa puhelinverkossa puhelinten välillä ei ole suoraa sähköistä yhteyttä, vaan puhelinyhteyttä välittävien laitteiden välillä puhelun tiedot siirretään muun tietoliikenteen tapaan pakettivälitteisesti. Pakettivälitteisessä verkossa tilaajan ja vastaanottajan välinen yhteys ei välttämättä kulje yhtä reittiä pitkin, vaan paketit voivat kulkea useita eri reittejä. Samalla reitillä voi myös kulkea samaan aikaan usean eri yhteyden paketteja.

## Katso myös
* E.164

## Lähteet
Mahoningin piirikunta

**Mahoningin piirikunta** on piirikunta Ohiossa, Yhdysvalloissa. Sen hallinnollinen keskus on Youngstown.

## Maantiede
Mahoningin naapuripiirikuntia ovat Columbiana etelässä, Stark lounaassa, Portage luoteessa ja Pennsylvanian puolella Mercerin sekä Lawrencen piirikunnat.

## Väestö
Piirikunnassa oli vuoden 2010 väestönlaskennassa 238&nbsp;823 ihmistä. Etniset ryhmät jakautuvat valkoisiin, joita on 81,1%, mustiin (16,1%), alkuperäisamerikkalaisiin (0,2%) ja aasialaisiin (0,8%).

Kotitalouden mediaanitulo on 40&nbsp;570 dollaria ja köyhyysrajan alapuolella oli 17,1% väestöstä 2007–2011 välisenä aikana.

## Lähteet

## Aiheesta muualla
Keuhkotuuletus

**Keuhkotuuletus** on hengitykseen liittyvä tapahtuma, jossa hengityslihasten toiminnan seurauksena happipitoinen ilma saapuu keuhkoihin ja hiilidioksidipitoinen poistuu. Keuhkotuuletuksen määrä ilmoitetaan normaalisti tilavuutena minuutissa.

## Lähteet
Bartok Suurenmoinen

**Bartok Suurenmoinen** (*Bartok the Magnificent*) on vuonna 1999 valmistunut amerikkalainen piirroselokuva, jonka ohjasivat Gary Goldman ja Don Bluth. Elokuvan tuotti Fox Animation Studios. Elokuva kestää 68 minuuttia. Elokuva julkaistiin VHS:lle vuonna 1999 ja DVD:lle vuonna 2005. Elokuvan päähenkilönä on Anastasia-elokuvasta tuttu Bartok-lepakko.

## Juoni
Bartok-lepakko esiintyy kiertävänä katutaiteilijana ympäri Venäjän keisarikuntaa aisaparinaan sirkuskarhu Sotshi. Eräänä yönä Venäjän kruununprinssi Ivan siepataan, ja syylliseksi epäillään ilkeää noitaa Baba Jagaa. Epätoivoiset moskovalaiset pyytävät lepakkoa pelastamaan prinssin. Bartok löytää tien Baba Jagan mökille, mutta noita vaatii häntä suorittamaan kolme tehtävää ennen kuin suostuu paljastamaan Ivanin olinpaikan.

## Ääninäyttelijät

## Lähteet

## Aiheesta muualla
*
*
Cool Spot

**Cool Spot** on Virgin Gamesin kehittämä ja Virgin Interactiven julkaisema tasohyppelypeli. Peli on julkaistu vuonna  Amigalle, Sega Game Gearille, Sega Mega Drivelle ja Super Nintendo Entertainment Systemille, sekä seuraavana vuonna Game Boylle ja MS-DOSille.

Pelin päähenkilö on 7 Up-virvoitusjuoman maskotti: juoman etiketissä esiintyvä punainen piste, jolle on lisätty raajat, aurinkolasit ja suu. Pelin palkitun musiikin on tehnyt Tommy Tallarico .

## Lähteet

## Aiheesta muualla
*